Venemaa 2010. aasta rahvaloendus
Venemaa 2010. aasta rahvaloendus toimus põhiosas oktoobris 2010. Loendushetk oli 14. oktoobril kell 00.00 kohaliku aja järgi. Eelmine rahvaloendus oli toimunud 2002. Rahvaloenduse korraldas riiklik statistikateenistus (vene keeles Федеральная служба государственной статистики). Rahvaloendus ja sellega seotu läks Venemaale maksma umbes 17 miljardit rubla (2002 maksis see 4,8 miljardit rubla). Rahvaloenduse järgi elas Venemaal 142 905 200 inimest (2002 oli see arv 145 166 731).